లక్నో: జబల్పూర్ నుంచి ఢిల్లీ వెళ్తున్న మహాకౌశల్ ఎక్స్ప్రెస్ తెల్లవారుజామున 2.20 గంటల ప్రాంతంలో పట్టాలు తప్పడంతో 8 బోగాలు పట్టాలు తప్పాయి. 38 మంది గాయపడ్డారు. అయితే ఎలాంటి ప్రాణనష్టం జరగలేదు. ప్రమాదం జరిగిన వెంటనే సహాయక సిబ్బంది రంగంలోకి దిగింది. క్షతగాత్రులను మహోబాలోని ఆసుపత్రులకు తరలించారు. పలువురిని ప్రాథమిక చికిత్సానంతరం డిశ్చార్జి చేసినట్టు ఇండియన్ రైల్వే డీజీ (పీఆర్) అనిల్ సక్సేనా తెలిపారు. కాగా, పట్టాలు తప్పిన రైలు బోగోల స్థానే మరో ఎనిమిది అదనపు బోగాలు తగిలించారు. నిలిచిపోయిన ప్రయాణికుల కోసం మూడు బస్సులు కూడా అందుబాటులో ఉంచారు. నీళ్లు, బిస్కట్లు వంటివి అందజేశారు. మరోవైపు, యూపీ ముఖ్యమంత్రి యోగి ఆదిత్యనాథ్ ప్రమాద ఘటన తెలిసిన వెంటనే ఆరోగ్య మంత్రిని హుటాహుటిన సంఘటనా స్థలానికి పంపారు. కేంద్ర రైల్వే శాఖ మంత్రి సురేష్ ప్రభు కూడా ఘటన వివరాలు తెలుసుకుని తక్షణం ప్రయాణికుల అసరమైన సహాయక చర్యలు చేపట్టాలని రైల్వే అధికారులను ఆదేశించారు.
lakno: jabalpur nunchi dhilli veltunna mahakoushal express tellavaarujaamuna 2.20 gantala praantamlo pattaalu tappadamtho 8 bogalu pattaalu tappai. 38 mandi gayapaddaru. ayithe elanti praananashtam jaragaledu. pramaadam jarigina ventane sahayaka sibbandi rangamloki digindi. kshatagaatrulanu mahobaloni aasupatrulaku taralinchaaru. paluvurini praathamika chikitsaanantaram discharji chesinattu indian railve dg (pr) anil saksena telipaaru. kaga, pattaalu tappina railu bogola sthaane maro enimidi adanapu bogalu tagilinchaaru. nilichipoyina prayaanikula kosam moodu bassulu kuudaa andubaatulo unchaaru. neellu, biskatlu vantivi andajesaaru. marovaipu, up mukhyamantri yogi aadityanath pramaada ghatana telisina ventane aarogya mantrini hutaahutina sanghatanaa sthalaaniki pampaaru. kendra railve saakha mantri suresh prabhu kuudaa ghatana vivaraalu telusukuni takshanam prayaanikula asaramaina sahayaka charyalu chepattalani railve adhikaarulanu aadesinchaaru.